Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie v rámci projektu Kronospan Prešov

I. Štátna pomoc na rozvoj regiónov

Investícia sa bude realizovať v Ľuboticiach, okres Prešov kde výška štátnej pomoci na účely podpory rozvoja regiónov je limitovaná úrovňou HDP na obyvateľa, ktorá je pre tento región v roku 2005 vo výške do 75 % HDP na obyvateľa spoločenstva Európskej únie, t.j. možnosť poskytnutia štátnej pomoci podľa zákona o štátnej pomoci č. 231/1999 Z.z. je do výšky 50% oprávnených nákladov na obstaranie investičného majetku.
Miera evidovanej nezamestnanosti v okrese Prešov dosahovala k 31.10.2005 – 14.41%. 
Spoločnosť Kronospan Holdings Limited (žiadateľ) žiada pre spol. Kronospan Prešov, s.r.o. (príjemca) na základe zákona č. 565/2001 Z.z. o investičných stimuloch podľa § 35b o poskytnutie daňových úľav vo výške 1.460.609.000,-Sk, ktoré patria medzi nepriame formy štátnej pomoci.

II. Splnenie podmienok na poskytnutie požadovaných investičných stimulov podľa zákona č. 565/2001 Z.z. o investičných stimuloch a o zmene 

Spoločnosť Kronospan Prešov, s.r.o. (príjemca) spĺňa zákonom stanovené podmienky na poskytnutie požadovaných investičných stimulov nasledovne:
a/ ide o zriadenie novej prevádzkarne 
b/ celková plánovaná výška investície je 3.980.000.000,-Sk, ktorá bude čiastočne vykrytá z vlastných finančných zdrojov
c/ z podnikateľskej činnosti uvedenej v žiadosti o poskytnutie investičných stimulov   
    žiadateľ plánuje dosahovať minimálne 80% z celkových tržieb
d/ s realizáciou investičného projektu žiadateľ začne v apríli 2006, tak ako je uvedené v harmonograme investičného zámeru v prílohe žiadosti o investičné stimuly.

Výpočet úľavy na dani z príjmu právnických osôb spol. Kronospan Prešov, s.r.o. podľa §35b (v tis. Sk): 
Rok 	2006	2007	2008	2009	2010	2011	2012	2013	2014	2015	2016 	
Investície celkom	3 003 000	977 000										
Základ dane	0	240 591	689 495	735 314	764 630	796 227	828 616	860 257	892 775	924 096	955 413	
Daňová sadzba (%)	19	19	19	19	19	19	19	19	19	19	19	
Daň celkom	0	45 712	131 004	139 710	145 280	151 283	157 437	163 449	169 627	175 578	181 528	
Úľava na dani podľa zákona o inv. stimuloch	0	45 712	131 004	139 710	145 280	151 283	157 437	163 449	169 627	175 578	181 528	
Úľava na dani kumulatívne
	0	45 712	176 716	316 426	461 706	612 989	770 426	933 875	1 103 502	1 279 080	1 460 609	
III. Posúdenie národohospodárskeho významu investície

Spoločnosť Kronospan Prešov, s.r.o. bude vyrábať MDF dosky z oblasti drevospracujúceho priemyslu. Bude sa jednať o moderný technologický proces, ktorý predstavuje súčasnú svetovú úroveň v danom sektore. Uvedenú skutočnosť dokazuje aj fakt, že uvedené produkty, ktoré budú vyrábané v rámci tohto investičného projektu sa v súčasnosti na Slovensku nevyrábajú. 
V súvislosti s uvedeným investičným projektom sa dá odhadnúť zaangažovanosť lokálnych zdrojov pre zásobovanie počas  prevádzky na 17%. Bude sa prevažne jednať o zaangažovanie stavebnej spoločnosti (zemné práce, rozšírenie infraštruktúry, výstavba výrobných hál), čo predstavuje rozpočtovanú hodnotu 490 mil. Sk. Keďže vlastná technológia predstavuje veľmi špecifické a účelové zariadenie, ktorého výrobcom je v celosvetovom meradle iba niekoľko zahraničných spoločností, predpokladá sa zaangažovanie domácich subjektov do procesu oživenia, vizualizácie a inštalácie elektronických systémov v objeme cca 150 – 180 mil. Sk.  
Subdodávky počas realizácie investície z lokálnych zdrojov budú tvoriť 65-70% na materiálových dodávkach a viac ako 80% na poskytovaných službách. Počas zásobovania v procese prevádzky budú základné suroviny pre hlavnú výrobu, t.j. drevná hmota a močovinoformaldehydové lepidlo čerpané z domácich zdrojov (hl. dodávateľom dreva budú Štátne lesy SR, hlavným dodávateľom lepidla spol. DIAKOL STRÁŽSKE, s.r.o., ako významný regionálny výrobca). Na nákup drevnej suroviny sú naviazané ďalšie ťažobné, približovacie a prepravné kapacity. Prakticky celý objem prepravy a to ako pri zásobovaní na vstupe, tak aj pri expedícii výrobkov na výstupe bude realizovaný prostredníctvom slovenských subjektov (napr. Železnice SR, slovenské špedičné a prepravné spoločnosti v autodoprave). V procese bežnej prevádzky sa budú regionálne subjekty podieľať na rôznych prácach, súvisiacich s udržiavaním a obnovou technológie (opravy, výroba menších investičných celkov) ako aj s udržiavaním  a čistením  areálu spoločnosti ap.
Etablovanie sa tejto spoločnosti v Ľuboticiach pozitívne ovplyvní disponibilnú mieru nezamestnanosti v regióne Prešov, ktorá k 31.10.2005 dosahovala 14.41%. Okrem 190 novovytvorených pracovných miest bude uvedená spoločnosť vytvárať okolo 6-8 nepriamych nových pracovných miest na jedno priame novovytvorené pracovné miesto v SR, a to najmä v regióne Prešov.
Adekvátne je zabezpečený aj odbyt pre novú výrobu. Samotný odbyt výrobkov vo všetkých vyššie uvádzaných formách bude realizovaný vo významnej miere prostredníctvom sesterských spoločností skupiny Kronospan v rámci Európy. U komodít s vysokým stupňom pridanej hodnoty, ako je napr. laminovaná MDF, podlahy sú otvorené nové perspektívne trhy aj na severoamerickom kontinente.
Úroveň exportu bude 70% a to jednak cestou priameho exportu a jednak cestou predaja prostredníctvom svojich sesterských spoločností pôsobiacich v jednotlivých krajinách Európy.

Doložka finančných, ekonomických, environmentálnych vplyvov a vplyvov na zamestnanosť 

1. Finančné vplyvy:

ROK	2007	2008	2009	2010	2011	2012	2013	2014	2015	2016	CELKOM	PRIEMER	
 	v Sk	v Sk	v Sk	v Sk	v Sk	v Sk	v Sk	v Sk	v Sk	v Sk	v Sk	v Sk	
 													
daň z nehnuteľností	2 495 000	2 495 000	2 495 000	2 495 000	2 495 000	2 495 000	2 495 000	2 495 000	2 495 000	2 495 000	24 950 000	2 495 000	
													
počet nových zamestnancov	190	190	190	190	190	190	190	190	190	190	190	190	
													
mesačná daň z príjmov na jedného zamestnanca	2 690	2 771	2 854	2 940	3 028	3 119	3 212	3 309	3 408	3 510	30 840	3 084	
Odvedená daň celkom za rok	6 133 547	6 317 554	6 507 080	6 702 293	6 903 361	7 110 462	7 323 776	7 543 489	7 769 794	8 002 888	70 314 244	7 031 424	
 													
mesačný odvod na zdrav. poisť. za jedného zamestnanca	949	977	1 006	1 037	1 068	1 100	1 133	1 167	1 202	1 238	10 875	1 088	
za zamestnávateľa	2 372	2 490	2 615	2 745	2 883	3 027	3 178	3 337	3 504	3 679	29 830	2 983	
Odvod ZP celkom za rok	7 570 147	7 905 397	8 256 111	8 623 024	9 006 906	9 408 564	9 828 844	10 268 634	10 728 864	11 210 509	92 807 000	9 280 700	
 													
mesačný odvod do soc. poisť. za jedného zamestnanca	2 229	2 296	2 365	2 436	2 509	2 584	2 662	2 742	2 824	2 909	25 556	2 556	
za zamestnávateľa	5 976	6 156	6 340	6 531	6 727	6 928	7 136	7 350	7 571	7 798	68 513	6 851	
Odvod SP celkom za rok	18 709 078	19 270 350	19 848 461	20 443 915	21 057 232	21 688 949	22 339 618	23 009 806	23 700 100	24 411 103	214 478 613	21 447 861	
mesačná podpora v nezamestnanosti jedného nezamestnaného (50 % V.Z.)	7 500	0	0	0	0	0	0	0	0	0	7 500	750	
mesačné dávky pre podporu v núdzi za jedného nezamestnaného	4 580	4 580	4 580	4 580	4 580	4 580	4 580	4 580	4 580	4 580	45 800	4 580	
Úspory národného úradu práce celkom	13 771 200	10 442 400	10 442 400	10 442 400	10 442 400	10 442 400	10 442 400	10 442 400	10 442 400	10 442 400	107 752 800	10 775 280	
 													
PRÍNOS PRE VEREJNÉ FINANCIE CELKOM	48 678 972	46 430 701	47 549 052	48 706 631	49 904 899	51 145 375	52 429 638	53 759 330	55 136 158	56 561 900	510 302 657	51 030 266	

2. Environmentálne vplyvy:
Novozaložený závod spoločnosti Kronospan Prešov, s.r.o., by mal byť v súlade so všetkými EÚ a lokálnymi predpismi (najmä zákonom č. 127/1994 Z.z. o posudzovaní vplyvov na životné prostredie v znení neskorších predpisov). Proces environmentálneho posudzovania (EIA) bol ukončený zaslaním záverečného stanoviska Ministerstva životného prostredia SR číslo 370/03 - 4.3 pod názvom: Výroba MDF v areáli Kronospan Slovakia, s.r.o., Prešov. 
Vydané stanovisko je na základe uvedeného viazané na investičný projekt, ktorého investorom je spoločnosť Kronospan Prešov, s.r.o., ako budúci príjemca investičných stimulov. Po zvážení pripomienok záverečného stanoviska MŽP SR bolo miestne príslušným stavebným úradom vydané stavebné povolenie pod číslom SÚ SP 2203/2003 - Se, za účelom realizácie stavby " Výroba MDF v areáli Kronospan Slovakia, s.r.o., Prešov". Uvedené Záverečné stanovisko MŽP SR a stavebné povolenie sú vo forme samostatných príloh súčasťou žiadosti o štátnu pomoc.
3. Vplyvy na zamestnanosť:
Plánovaný investičný projekt spol. Kronospan Prešov, s.r.o. v rokoch 2006 – 2007 priamo vytvorí 190 nových pracovných miest v regióne Prešov. 
Štruktúra priamych novovytvorených pracovných miest v spoločnosti Kronospan Prešov, s.r.o. podľa jednotlivých profesií bude nasledovná:

Zoznam vytvorených pracovných miest	
PS	Názov	I.zmena	II.zmena	III.zmena	IV.zmena	Celkom	
1.	Príprava a sklad. štiepok	3	3	3	3	12	
2.	Tried.pranie a rozvlákňovanie	1	1	1	1	4	
3.	Sušenie vl. a tried	1	1	1	1	4	
4.	Prípr.lep. a z. prísad	1	1			2	
5.	Výroba MDF	5	5	5	5	20	
6.	Brúsenie, form.., balenie	5	5	5	5	20	
7.	Expedícia	6	2	2	2	12	
8.	Páskovanie	1	1	1	1	4	
9.	Obsluha VZV	2	2	2	2	8	
10.	Evidovanie	1	1			2	
11.	Elektroúdržba	3	2	2	2	9	
12.	Strojná údržba	3	2	2	2	9	
13.	Majstri	1	1	1	1	4	
14.	Laboratórium	1	1	1	1	4	
15.	Technológ	1				1	
16.	Vedúci výroby	1				1	
17.	Nákup dreva	2				2	
18.	technologický nákup	2				2	
19.	Plánovanie	1				1	
20.	Predaj, marketing, PR	13				13	
21.	Ekonomika	3				3	
22.	Technologické upratovanie	2	2	2	2	8	
23.	Obsluha kontinuálneho lisu	4	4	4	4	16	
24.	Obsluha KT lisu	2	2	2	2	8	
25.	Obsluha podlahovej linky	6	5	5	5	21	
 	CELKOM	71	41	39	39	190	

Nepriama zamestnanosť:
Na základe vypracovanej štúdie sa odhaduje, že na jedno priame pracovné miesto pripadá 6 – 8 tzv. sekundárnych pracovných miest. Tieto sú viazané predovšetkým na prvotné spracovanie drevnej hmoty. Gravitačná oblasť pre dodávky drevnej hmoty predstavuje okruh cca 150 – 200 km, kde je lokalizovaných viac, ako 250 dodávateľov, z toho v Prešovskom regióne cca 160 dodávateľov. Pritom sa spracúva menej hodnotné, spravidla súbehové drevo v podobe vlákniny, piliarskych odrezkov  štiepok, ako aj samotných pilín, napadnutých pri prvotnom piliarskom spracovaní dreva.
Dovoz drevnej hmoty je vo výraznej miere realizovaný prostredníctvom železničnej prepravy, časť autodopravou. Z toho je zrejmá ďalšia výrazná oblasť druhotne naviazaných pracovných miest. Prepravné výkony miestnej nákladnej železničnej stanice sú v objeme cca 70 % vykonávané práve pre spoločnosť Kronospan Sk. 
Ďalšie pracovné možnosti sú očakávané prostredníctvom nových investičných aktivít v rámci novozaloženej spol. Kronospan Prešov, s.r.o. Významným podielom sa na  sekundárnej zamestnanosti budú podieľať aj opravy a udržiavanie investičného majetku spoločnosti ako aj samotného rozsiahleho areálu spoločnosti. 

Vzdelávanie a školenia pre nových zamestnancov:
Odhadovaná štruktúra zamestnancov podľa vzdelania (základné vzdelanie, stredné vzdelanie a vysokoškolské vzdelanie) bude nasledovná: 
Štruktúra zamestnancov podľa dosiahnutého vzdelania
Typ vzdelania	Počet zamestnancov	
Základné vzdelanie	22	
Stredné vzdelanie	110	
Vysokoškolské vzdelanie	58	
Spolu	190	

Oprávnené náklady na vzdelávanie budú predstavovať sumu 10.400.000,-Sk a školiť sa bude 82 zamestnancov. Vzdelávanie zamestnancov bude prebiehať v období 4/2006 až 7/2007. Bude sa jednať o zaškolenie, respektíve zvýšenie kvalifikácie, súvisiace s použitou úrovňou vlastnej technológie, riadiacich systémov, vyhradených technických zariadení, hydrauliky a získaním špeciálnych oprávnení. Podstatná časť kurzov a školení bude realizovaná v sesterských spoločnostiach v SRN, Rakúskej Republike, PĽR a SR.   

Daňové úľavy: 
(1)	Čas realizácie: 10 rokov od prvého zdaňovacieho obdobia, v ktorom spoločnosti Kronospan Prešov, s.r.o. vznikne kladná daňová povinnosť na dani z príjmov právnických osôb.
(2)	Predpokladaná požiadavka na čerpanie finančných prostriedkov zo štátneho rozpočtu: Vzhľadom na podstatu daňovej úľavy v tomto prípade nevzniká priama požiadavka na čerpanie finančných prostriedkov zo štátneho rozpočtu, avšak vo vyššie uvedenom období budú príjmy štátneho rozpočtu krátené až do výšky 1 460 609 tis. Sk.